Egyik legnevezetesebb jótékonysági fellépése a VH1 1998-ban rendezett "Divas Live" koncertjén volt, ahol több más énekesnővel együtt a Save the Music Alapítványt támogatta. A koncert nagy sikert aratott, és Carey a későbbi, Divas 2000 rendezvényen is fellépett. 2007-ben, tizedik gáláján az alapítvány kifejezte megbecsülését Carey iránt, amiért már megalakulásuk óta mellettük áll A szeptember 11-ei terrortámadás után Carey fellépett az "" című tévéműsorban, decemberben pedig a koszovói békefenntartók előtt lépett fel. Ő volt a házigazdája a CBS "At Home for the Holidays" című műsorának, ami örökbefogadott gyermekekről és családjukról szóló igaz történeteket mutatott be. Együttműködött a New York-i gyermekvédelmi szolgálattal is. 2005-ben fellépett a londoni Live 8 koncerten, majd a Katrina hurrikán áldozatainak megsegítésére rendezett "Shelter from the Storm" tévéműsorban. 2008 augusztusában más énekesekkel együtt felénekelte a "Just Stand Up" című dalt, melynek producerei Babyface és L. A. Reid. Bevételeit a rák elleni küzdelemre fordítják. A dalt szeptember 5-én az énekesek élőben is előadták egy tévéműsorban.